钦定古今图书集成/理学汇编/字学典/第128卷 > 《述书赋下》唐·窦𣳻
## 钦定古今图书集成/理学汇编/字学典/第128卷 > 《述书赋下》唐·窦𣳻

我《巨唐》之膺休，一六合而阐幽。武功定，文德修。高祖
运龙爪，陈睿谋。自我雄其神貌，冠《梁代》之徽猷。

神尧皇帝陇西李氏，讳渊。仕隋，官至殿内少监、右骁卫将军、大丞相，封唐王。及受禅即位，革隋为唐。又王右军书柱作爪形，时观者号为“龙爪书。” 高祖师王褒得妙，故有梁朝风格焉。

太宗则“备集王书，圣鉴旁启。虽蹑闾井，未登阶陛。质
讵胜文，貌能全体兼风骨，总法《礼》。”

《文武皇帝》讳《世民》，神尧子。当贞观年中，鸠集二王真迹，征求天下，并充御府。

《武后》《君临》，藻翰时钦。“顺天经而永保先业，从人欲而
不顾兼金。”

则天皇后，沛国武氏，士彟女，临朝称尊号曰大周金轮皇帝。时凤阁侍郎、石泉王公方庆，即晋朝丞相导十世孙，有累代祖父书迹，宝传于家，凡二十八人，缉成一十一卷。后墨制问方庆，方庆因而献焉。后不欲夺志，遂尽模写，留内其本，加宝饰锦缋，归还王氏，人到于今称之。右史崔融撰《王氏宝章集序》，具记其事。

睿宗垂文，规模尚古。飞五云而在天，运三光以窥户。

睿宗皇帝，天皇第四子。性淳和，好书史，尚古质，《书法正体》，不乐浮华。

开元应干，神武聪明，风骨巨丽，碑版峥嵘。思如泉而
吐凤，笔为海而吞鲸。诸子多艺，天宝之际，迹且师于
翰林，嗟“源浅而波细。”

开元天宝皇帝仁孝慈和，兼负英断，好图书，少工八分书及章草，殊异英特。自诸王殿下已下，多效吴嗣、李涂，虽有工夫，不能高远。开元中八分书《北京义堂》《西岳》《华山》《东岳封禅碑》，虽有当时院中学士共相摹勒，然其风格大体，皆出自圣心。

汉王童年，自得书意。夙承《羲》《献》，守法不二。〈汉王元昌文皇帝弟〉
惠文靡倦，博好敦劝。恨夫有始无终，灰烬成空。苟惧
存而投阁，徒荣没而昇宫，尚可谓“梁园笔壮，乐府文
雄”，累圣重光之盛业，六书一艺之精工。非所以抑至
人之徇己，服勇士以雕虫，责繁声于《韶》《頀》，征艳色于
“苍穹”者也。

岐王元范追册惠文太子，开元皇帝弟。时天府图书为张昌宗窃换，张氏诛后，归薛稷。稷殁，为王所得，初不闻奏，后虑焉，乃尽焚之。言乐府文雄者，王多能好事，有文词，特为歌者所唱。

爰有怀琳，厥迹疏壮，假他人之姓字，作自己之形状。
高风甚少，俗态尤多。《吠声》之辈，或浸馀波。

李怀琳，洛阳人。国初时好为伪迹，其《大急就》称王书及《七贤书》，假云薛道衡作叙，及《竹林叙事》，并卫夫人咄咄逼人，嵇康《绝交书》，并怀琳之伪迹也。有姓谢名道士者，能为茧纸，尝书《大急就》两本各十纸，言词鄙下，跋尾分明，徐、唐、沈、范，踪迹烜赫，劳茹装背，持以质钱。贞观中，敕频搜寻彼之钱主，封以诣阙。太宗殊喜，赐缣二百疋。怀琳乃上别本，因得待诏文林馆，故在内之本有“贞观” 印焉。顷年在右相林甫家，后本在张怀瓘处，寻转易与李起居。

《若乃》“出自《三公》。”一家面首。欧阳在焉。不顾偏丑。“翘
缩爽了，枭黝纠如。地隔华戎，屋殊户牖。”学有大小夏
侯，书有大小欧阳。父掌邦礼，子居庙堂。随运变化，为
龙为光。

欧阳询，长沙人，纥之子。幼孤，陈中书令江总收养。书出于北齐三公郎中刘珉，官至率更令、太常少卿。子通亦能继美，拜纳言，封渤海公。

永兴超出，下笔如神。不落疏慢，无惭世珍。然则《壮文
几》而老成，与贞白而德邻。如层台缓步，高谢风尘。纂
焕《嗣圣》，体多拘检。如彼碔玞，乱其琬琰。

虞世南，会稽人，荔之子，迹居四公之上宫，至秘书监，赠礼部尚书，封永兴公。子纂，孙焕，皆能继世焕，授武官，在仗宿卫。初，隋有猛将来护儿，子恒济，皆负才学，入唐，继登三仕。故陆元方所云：“来护儿，儿把笔，虞世南，儿带刀” ，言物极则反，一至于此也。

河南专精，克俭克勤，伏膺告誓，锐思猗文。恐无成于
画虎，将有类于效颦。虽价重衣冠，名高内外，浇漓后

褚遂良，河南人。兼爱子。尚书左仆射、河南公。“兼爱” 名“亮” ，东都人。

柬之“效虞”，疏薄不逮；《少保》师褚，菁华却倍。“超石鼠之
效能，愧隋珠之掩颣。”

《陆柬之》，吴郡人，宣公子。《虞氏》之出，官为著作郎。《薛稷》。河东人。太子少保。

《房文昭则》“雅而能和，稳而不讹。精神正气，胸臆馀波。
若𬞟萍异品，共泛中河。”

《房乔》，字元龄，清河人。彦谦子。官至司空，赠太尉、文昭公。

殷公王公，兼正兼署。大乃有则，小非无据。骐𬴊将腾，
鸾凤欲翥。题二榜而迹在，叹百川而身去。

殷仲容，陈郡人，不害之孙，令名之子。奕世工书，尤善书额，官至礼部郎中书。汴州安业寺额、京师裒义开业资圣寺、东京太仆寺、灵州神马观额，皆精妙旷古。王知敬，太原人，门传孝义。工正行，善署书，与殷同工而异曲，兼草书。弟知慎，工图画，官至秘书少监，当时双绝，与仲容齐肩。天后诏一人署一寺额，仲容题“资圣” ，知敬题“清禅” ，俱为独绝。洛川长史、《德政二贾碑》，在修行寺东南角，即知敬之迹，极峻利丰秀。清禅、资圣二寺，至今路人识者驻马往观。普济度寺，即父令名手踪，皆为后代程式。

《王秘监》则首末全贞，尊道重德，或终纸而结字，或重
模而足。〈道句反〉墨，濩落风规，雄壮气力。播清誉而祖述，
屡见赏于有识。如“曲圃鸿飞，芳园桂植。”

《王绍宗》，琅琊人。修礼子。官至秘书少监。

虔礼凡草闾阎之风，千纸一类，一字万同。如见疑于
冰冷，甘没齿于夏虫。

孙过庭，字虔礼，富阳人。“右卫胄曹参军。”

张长史则酒酣不羁，逸轨神澄，回眸而壁无全粉，挥
笔而气有馀兴。若遗能于学知，遂独荷其颠称。

张旭，吴郡人，左率府长史，俗号“张颠。”

虽宜官售酒，子敬运帚，遐想迩观，莫能假手。拘素屏
及黄卷，则多胜而寡负。犹《庄周》之寓言，于从政乎何
有？

后汉师宜官工书嗜酒，每遇酒肆，辄书于壁，顾观，酒因大售，计价偿足而灭之。王子敬以帚泥书壁，观者如市。已上皆言旭之可比也。

湖山降祉，狂客风流。落笔精绝，芳词寡俦。如春林之
绚彩，实一望而写忧。邕容省闼，高逸豁达。解朝服而
归乡，敛霓裳而辞阙。

贺知章，字季真，会稽永兴人，太子洗马德仁之孙。少以文词知名，工草隶书。进士及第，历官太常少卿、礼部侍郎、集贤学士、太子右庶子，兼皇太子侍讲、检校工部侍郎，迁秘书监、太子宾客、庆王侍读。知章性放善谑，晚年尤纵，无复规检。年八十六，自号“四明狂客。” 每兴酣命笔，好书大字，或三百言，或五百言，诗笔唯命，问有几纸，报十纸，纸尽语亦尽，二十纸、三十纸，纸尽语亦尽，忽有好处，与造化相争，非人工所到也。天宝二年，以老年上表，请入道归乡里，特诏许之，重令入阁。诸王以下拜辞，上亲制诗序，令所司供帐，百寮饯送，赐诗叙别。知章表谢，手诏答曰：“卿儒才旧业，德著老成，方欲乞言，以光《东序》，而乃高蹈世表，归心妙门。虽雅意难违，良深耿叹。眷言离祖，是用赠诗，宜保松乔，慎行李也。儿子等常所执经，故令亲别，尊师之义，何以谢焉？” 仍拜其子典设郎曾子为朝散大夫、本郡司马，以伸侍养。知章以羸老，乘舆而往，到会稽无几老终。元年冬十二月，诏曰：“故越州千秋观道士贺知章，神清志逸，学富” 才雄，挺会稽之美箭，蕴昆冈之良玉。故飞名仙省，待诏龙楼，愿追二老之奇踪，克遂四明之狂客。允协初志，脱落朝衣，驾青牛而不还，狎白鸥而长往。舟壑靡息，人琴两忘，推旧之怀，有深追悼。宜加缛礼，式展哀荣。可赠兵部尚书者也。

广平之子，令范之首。娅姹“锺门，逶迤王后。成都先觉，
翰墨泉薮。子敬元常，得门窥牖。侍中简穆，异代同友。
于孔门而升堂，惜颜子之不寿。”

《徐峤之》，东海人，广平太守。子浩，中书舍人、国子祭酒；李造，陇西人，成都公言“侍中简穆” ，即子云、僧虔。

韩常侍则“八分中兴，伯喈如在。”“光和之美，古今迭代。”
昭刻石而成名，类神都之冠盖。

韩择木昌黎人工部尚书历右散骑常侍。

“赫赫许昌，翰苑文房。征前贤而少对”，当圣代而难方。

田琦，雁门人，德平之孙。工八分、小篆、署书图画。写洪崖子张氲《云栖》，并《雪木》行于世。官历陕令、豫蕲许等州刺史。兼装背有孙栖梧，尤妙其事。尝写《武德功臣》，拜兵部尚书。

“卫《包》《蔡邻》”，功夫亦到，出于人意，乃近天造。

卫包，京兆人。工八分小篆，通《字学》，兼象纬之术，官至尚书郎。蔡有邻，济阳人，善八分，本拙弱，至天宝之间，遂至精妙，相卫中多其迹。

丹青大夸。信斲玉而剖石，即拣金而披砂。”

郑迁及弟迈、遇，并工八分。崔氏出中书令湜之甥。迁官至浚仪尉。季弟逾，善山水，天宝中知名梁、宋。

温良之德，书画兼美。诚依仁以游艺。《同上善》之《若水》。

皇室李权，工八分。弟枢，工小篆。侄平钧，亦善小篆，兼妙山水，并冠绝一时。淮安王神通曾孙权，官历金州刺史、枢侍御史。平钧富词学，《江陵掾》。

“诗兴入神，画笔雄精。《李将军》世称高绝，渊微已过薛
少保。”“时许美润，合极不如。”

右丞王维，字摩诘，琅琊人。诗通《大雅》之作，山水之妙，胜于李思训。弟太原少尹缙，文笔泉薮，善草隶书，功超薛稷。二公名望，首冠一时。时议论诗则曰“王维、崔颢” ，论笔则曰“王缙、李邕” ，祖咏、张说不得与焉。幼弟𬘘，有两兄之风，闺门之内，友爱之极。

史待御惟则，心优世业，阶乎籀篆，古今折衷，大小应
变。仰高台而瞩远，俯川陆而必见。

史维则，广陵人，殿中侍御史，即谏议大夫白之子。白善《飞白》。

通家世业，“赵郡李君，峄山并骛，宣父同群，洞于《字学》，
古今通文，家传孝义，意感风云。”

李阳冰，赵郡人。父雍门，湖城令。家世住云阳，承白门作尉。冰兄弟五人，皆负词学，工于小篆。初师李斯《峄山碑》，后见《仲尼吴季札墓志》，便变化开阖，如虎如龙，劲利豪爽，风行雨集。文字之本，悉在心胸，识者谓之“苍颉后身。” 澥子腾，冰子均，并词场高第。幼子曰广，勤学孝义，以通家之故，皆同子弟也。

《延安君》，则快速不滞，若“悬流得势。”“《三原君》，则婉媚巧
密，似垂杨应律。”

吾舅讳绘，彭城人也。延安都督。姨兄《明若》，山西平原人，京兆三原县尉、大理评事。

《宋儋》《李璆》，擅美“中州。”李师“王”而意浅，宋祖“锺”而“体流。”

宋儋，字藏诸，广平人。高尚不仕，户部侍郎宇文融荐授秘书省校书郎。作《锺体》而侧戾，放踪迹，不副名。开元末，举场中后辈多师之。李璆，陇西人，御史大夫杰之兄子。性速达，轻财重义，笔路紧媚，亦有声于代，为狄宇清、李渐所师。

《员外萧公》，名成，《于薛安西》变体，光润愉悦。

萧公名诚，兰陵人,，梁之后，起家奉礼郎。开元初时，尚褚薛公为之最，拜右司员外郎。善造斑石文纸，用西山野麻及虢州土谷，五色光滑，殊胜。子彭。

张氏“四龙”，名扬海内。中有季弟，功夫少对右军风规，
下笔斯在。

张从申长史，文场擢第,，弟从师，监察御史从仪，灼然有才。从申志业精绝，工正行书，握管用笔，其于结字紧密，近古所少。恨历览不多，闻见遂寡。右军之外，一步不窥，意多拓书，阙其真迹故也。

吕公、“欧、锺”相杂，自是一调，虽则筋骨干枯，终是精神
崄峭。其于小楷，尤更巧妙。

吕向，东平人。开元初，上《美人赋》忤上。时张说作相，谏曰：“夫鬻权胁君，爱君也。陛下纵不能用，容可杀之乎？使陛下后代有愎谏之名，而向得敢谏之直，与小子为便耳，不如释之。” 于是承恩特拜补阙，赐彩百段，衣服银章。朱绂，翰林待诏。频上赋颂，皆在讽谏。兼皇太子文章及书。官至给事中、中书舍人、刑部侍郎。文词学业，当代莫比。有子曰广，聪利俊秀，有吏才，拜监察御史。

吾兄则《书包杂体》，首冠众贤，手倦目瞥，瞬息弥年。比
夫得道家之深旨，习阆风而欲仙。

家兄蒙，字子全。司仪郎、安南都护。

马家刘氏，临效逼斥，安西《兰亭》，貌夺真迹，如宓妃遗
形于巧素，再见如在之古昔。〈翰林书人刘秦妹归马氏〉《押署缝尾》，
则“僧权似长松挂剑，满骞如盘石卧龙。”〈徐僧权中山人满骞富阳
人〉繁多乃“怀充怀珍”，稀少乃“《延祖》引祖。”

《唐怀充》晋昌人。《姚怀珍》武康人。《陈延祖》长安人。《范引祖》顺阳人。

《炽文》时有何妥近睹。虽正姓名，美其傲古。恨连书于
至宝，无尺牍之行伍。

沈炽文，武康人。何妥，外国人，翊子，梁中书侍郎。名作《当时书证》。

印验则《玉斲胡书》。

〈三藐毋驮〉太平公主武氏家玉印，有四胡书，今多墨涂，存者盖寡。又云“三藐毋驮”四字也。

金镌篆字，“少能全一”，多不越四国署年，名家标望地，
独行龟益。〈龟益即魏王恭家印〉并设窦𣳻。〈窦𣳻范阳功曹窦𣳻书印〉《贞观
开元》，文止于二。〈贞观开元太宗元宗所月印〉陶安《东海》，《徐李》所秘。
〈陶安东海徐祭酒峤之印李起居造印〉《万言方寸》：〈万言方寸未详〉翰囿攸类。〈轨飞出出出出
延王友窦永书印〉《张氏永保》。〈张氏永保张怀瑰印〉任氏言事。〈任氏言事未详〉“古小《雌
文》”，“东朝周𫖮。”〈周𫖮东晋仆射周𫖮印〉《审定》窦蒙。〈窦蒙审定议郎窦蒙书印〉亭侯。
〈安国宁侯未详〉猗欤刘、郑。〈猗欤刘郑未详〉门承貂珥，义仰彭城。〈彭城侯书画印金部郎中刘绎

答于竟陵王，表称委尽，书乃备详。

宋中书侍郎虞龡《上明皇帝表》“论古今妙迹，正、行、草楷，纸色标轴，真伪卷数，无不毕备。表本行于世。真迹故起居舍人李造得之，齐司空简穆公、琅琊王僧虔《答竟陵王子良书序》：‘古善书人评议，无不至当。本行于世，其真迹今御史大夫黎翰得之’。”

《藻鉴》则梁高祖“巧而未博。”〈武帝时撰书评〉《卲陵王》博而未至。
〈萧纶亦撰书评〉庾中“庶，失品格，拘以《文华》。”〈梁庾肩吾撰书品论〉《傅》五“兵
比亡年”，广于职位。〈梁傅昭撰书法目录〉《名录》编于《司马》。

隋蜀王府司马姚最撰。名《书录》。

“善状”，集于散骑。

左散骑常侍姚思廉《集善书人名状》。

《李亚相》著《藻饰之繁》。〈右御史大夫李嗣真撰书品〉《张兵曹》粗习玩
之利。

率府兵曹、鄂州长史张怀瓘撰“《十体书断》上中下。”

“考数公之著称，多约博而位记。余不敏于登高，岂虚
言而求备？敢直笔于亲睹，非偏誉于所嗜也。”　我小
司空韦公曰述，职该艺府，才同史笔，茂族挺生，圣朝
间出。若乃阐异闻之旨，接片善之勤，则必忘疲吐握，
不间风尘，所谈而改观成市，所宝而增价为珍。小擅
声于自我，大推美于其人。彼凡百而驰名既往，遇此
公而其德维新，可谓千载一时，孤标绝伦矣。

韦述，京兆人，尚书工部侍郎。

及乎验德力之工拙，知古今之优劣，余稽古而玩能，
因假能而有说。匪徒姓名记录，而首超越，相质披文，
虚空岁月者矣。是用相如慕蔺，抚新迹而忘怀。岂甘
赐也望回，抱遐心而结舌。终冀乘时出处，备展名节，
其或萃《傅岩》。

锺绍京南康人中书令光禄大夫聚宝捐金川流海纳。

而会颍川。

《家伯》讳瓒，邠王司马。耽玩达旨，固求不匮。

《归右史》。

李造“拂镜旁，通倾心善价。”

而入补阙。

席㢲安定人右补阙心专务得家业或遗。

祭酒：

《徐浩》“法则道存，征求非利。”

翰林之寻绎。

张怀瓘兄弟：怀瑰，盛王府司马，并翰林待诏，俱好无厌，亦能臆断。

乌台：

潘履慎，荥阳人，监察御史。克遵能事，采翫芳猷。

粉署之敦阅：

蔡希寂，济阳人，金部郎中。习学润身，假借盈箧。

欣给事之道弘。

族兄绍，给事中。志弘雅道，不倦虚求。

仰议郎之区别。

家兄“锐思穷源，增辉改观。”

《韩生委输》。

韩滉颍川人，给事中委质虑远推诚道博。

《滕》子拥决。

滕昇《歙州婺源县令》，“取舍若流，通利泉薮。”

《张氏旁求》。

怀瓘，海陵人，为鄂州司马。利无推斥，道在专精。

陆家“胥悦。”

陆曜，吴郡人。“卷缉馀芳，事穷《前志》。”

释朏《超彼岸》。

东京福先寺僧良胐。新罗人。俗姓林氏。遇捐衣钵。逸冠侪流。

《梅仙行无辙》。

高志宜，渤海人。同官尉。气合古风，利知能事。

温播金声。

温晁太原人国子簿悉心景慕徒众博求。

崔含冰洁。

崔曼倩，清河人，鄠县尉。《浩汗经营》，见如不及。

若惊陈、《赵》。

《陈闳》，颍川人，陈王府长史；《赵征明》天水人。“或志敦习学，或自悦古能，皆翫之无斁也。”

贾勇、《徐、薛》

《徐守行》东海人监察御史薛邕河东人郎中或推古招致或究能跧拔并求之不已。

“关郭”双《奋飞》。

《关伪》陇西人；《郭晖》太原人。或规规耽好，或楚楚传写。

潘袁两倾竭。

潘淑会稽人袁明陈郡人或披寻洽道或耽籍乐贫。

簪缨布素。申道间设。既辐辏而川流。并观光于后哲。
速珠玉之无胫。可得略而言曰“长安则《穆聿

聿，咸阳陇右人，少以贩书为业。后至德中，因告讦征搜古迹，并强括石泉公家则天皇后所述书功，白身受金吾长史，改名祥，乘危射利。

王昌：〈辽东人词荒智狡〉《导其源》，叶丰〈括州人貌恭性僻〉田颖。〈长安人志凡识
滞〉“委其躯必拾遗市骏。”怀宝飞凫，洛阳则杜福。〈河南人论
熟行巧〉刘翌。〈洛阳人节苦心廉〉“穷弥固”《齐光》〈河南人道寡业微〉赵晏。〈河南
人智专别识〉乐忘劬。〈此四人者洛阳贩书者〉皆夸目动利，实繁有若
无。《诗》不云乎“匪斧。”语有之曰反隅。若或征数子之运
用，甘千里之殊途，则我鸡犬而无来无往，子衣裳而
不曳不裾，成一家之憬彼，暌四海之友于。〈言通货利〉事符
道因，心与日亲。几变灰律，涉历冬春。互为宾主，往返
周秦。左翊吾兄，业穷幽远，〈名锡同州别驾〉龙兴张揖，道契贞
淳。〈与潘淑献书拜官今任龙兴县尉〉《雅兴》闭关以随扣，《古风》开卷以
袭人。不然者，何穷独而恣怡悦，何市朝而贪隐沦。〈言尚
往来〉众美森然，往哲来贤。一朝而星罗入眼，百代而云
披及肩。身已殁兮若休，迹遗芳而可传。彼金印玉玺，
丰碑货泉。虫篆制而《八分》开矣，正隶兴而槁草行焉。
不可量乎所睹，又何极乎备宣。若乃流誉前代，效绩
当年。录军机而羽括鹰隼，述国命而发挥貂蝉。通亲
友以感节，启咨谋以闻天。接武波委，嗣芳鳞连。则余
不让于《赋颂》，敢分媸而别妍。恃乎幼好而晚知之，乃
至熟也；曲察而直言之，斯无愧者。将拭目而众别轻
言入掌而百忧写。其藤苔缣縠，衡理蜀幅花麻黄绚，
缁赭绀绿，沦压而迩蠹亡文。〈蓄非其人虽迩朝亦朽蠹〉保持而远
完缄卷。〈处之得地虽远古亦完全〉上智所以悬解。〈直晓〉《中庸》所以交
战。〈疑之〉取迷伊他，贻笑鄙贱。则有乌丝缥首，紫玺露面。
好丹时更，悲素色变。状元豹之雾隐，规雕虎之风扇。
虽置水弥旬，移装屡遍，益深沈于质直，乃容易于览
见。嗟乎，舍不疑于古疏。〈高耸〉取凭假于俗眩。〈眩惑〉“诱浅情
于末兴，肆凡赏而留盼”，何其妄哉！宁知“立法而亏真，
作德而还淳。”忘情是悦，代有其人。〈言定是非〉必也《易》背以
时。〈时在正夏〉受彩无欺，敏洽和之妙道，得润软之成规。〈用面
调适候阴以成〉疏：密：“苦乐殊形异宜。”〈厚薄完蠹〉上约下丰，始增末
裨。〈接上下前后例〉《沽将实》名，位充合离。〈改拆署榜馀地〉或附《卷均端》，
足使其夷〈薄而蠹者〉或“鸣砧妥帖，然后呈姿。”〈厚而完者〉探寻源
流，志逸肥遁，缉合翦截，躬劳不闷。明齐短长，暗决分
寸，戒匆匆于或躁，祛悢悢之遗恨。至如“虹萦丝带，鸾
舞锦标”，青间绫文，出之衣表。檀心鼊首，金映，银络，舒
囊貌妍，抚卷香作，多此饰类，又难详备。〈并言检讨装背也〉若
乃见稀意欲，虽可弃而昆山片玉；翫久厌充，虽可宝
而纨扇秋风。竞舍兹而易彼，夸视审而听聪。或芟秽
于匿迹，或丧真于矜工。伙哉耳误，鲜矣目穷。因既原
乎识量，遂悬别其淹通。已分流而在兹，徒并骛而争
雄。〈言申博易〉假使作伪心劳，乱真首出，昧目童幼，摧残纸
笔。终令君子弃瑕以拔材，壮士断腕以全质。期补劳
于得丧，励采葑于始卒。子猷之竹在焉，曷可无其一
日。〈言务弘道〉夫喻大始于事卑，方崇极于类聚。况物著公
器，赏推善主，异清白而非弓裘，岂孙谋而绍宗祖。仰
如尧禅舜，舜命禹，道必贵乎声同，天无亲而德辅，归
可保于授受，靡自私而御侮。故知乖其趋者，则密戚
而心捐；合其轨者，则举储而掌传。亮玉白之利末，望
吾徒之义先。〈先言传付后总乐成以终也〉至其罢琴闲堂，散袠虚
牖，阅新连之卷轴，倾旧满之樽酒，畅怀古而遗形，荷
逢时以濡首。炎凉所寄，偃仰无咎。烟积孤松，春过五
柳，想薜萝而在眼，狎鸾凤而盈手。善邻得朋，知我益
友，暗遗名利，卧度卯酉。遂志愿兮苟若斯，生可凭兮
死不朽。虽金翠溢目，陶匏聒耳，徒润色于多欢，实无
阶于竞美。贤贤易色，勿药有喜。茅居食贫，陋巷饮水。
誓将敦素业而毕世，振清风而何已。乱曰：“资乐道兮
善莫大，佐元览兮寄所赖。芝兰满室兮遗美芳，朋友
忘言兮古人会。想贤翫迹兮俨如在，史册悠悠兮几
千载。”